204 HISTORIA VITJE ET MORTIS. 



vivere,&quot; tamen ilia stultitia, ut et aliae quamplurimae, 

 longaevitati prodest. 



94. Circa spiritus observandum est (etsi contra- 

 rium fieri consueverit), ut quando percipiant homines 

 spiritus suos esse in statu bono, et placido, et sano 

 (id quod ex tranquillitate animi et laetitia datur per- 

 spici), eos foveant, nee mutent ; sin in statu inquieto 

 et maligno (id quod ex tristitia, pigritia, atque alia 

 indispositione animi apparebit), eos subinde obruant 

 et alterent. Continentur autem spiritus in eodem 

 statu per cohibitionem affectuum, temperamentum 

 diaetae, abstinentiam a venere, moderationem a la- 

 bore, otium mediocre : alterant autem et obruunt 

 spiritus contraria istis, scilicet, affectus vehementes, 

 epulae profusae, venus immoderata, labores ardui, 

 studia intensa et negotia. Atqui consueverunt ho 

 mines, cum laeti sunt et sibi maxime placent, turn 

 epulas, venerem, labores, contentiones, negotia, 

 maxime sequi et affectare. Quod si quis longitudini 

 vita? consulere velit, contrario modo (quod mirum 

 dictu) se gerere debet ; spiritus enim bonos fovere 

 et continuare, male dispositos exhaurire et mutare, 

 oportet. 



95. Non inepte ait Ficinus, senes debere ad con- 

 fortationem spirituum suorum, acta pueritiae suae et 

 adolescentiag saepe recordari et ruminare. Certa 

 recreatio est senibus singulis, tanquam peculiaris, 

 recordatio talis. Itaque dulce est hominibus socie- 

 tatem habere eorum, qui olim una educati fuerant, 

 et loca ipsa educationis suae invisere. Vespasianus 



